Software de productivitate

Un **software** **de productivitate** (alcun vices appellate **software** **de productivitate personal** o **software de productivitate de bureau**) es un software de application dedicate al production de information, como documentos, presentationes, folios pro calcular , bases de datos, graphicos, picturas digital, musica electronic e video digital. Su nomines veni del facto que illo augmenta le productivitate, specialmente de travaliatores individual de bureau, del scriptiores al travaliatores de cognoscentia, ben que su uso es nunc plus large que isto. Suites bureautic, le quales apporta programmas de tractamento de texto, folios de calculation, e de base de datos relational al bureau in le decennio de 1980, es le principal exemplo de software de productivitate. Illos revolutionava le bureau con le importantia del augmentation de productivitate illos apporta in comparation con le ambientes de bureau antea le decennio de 1980 de dactylographos, archivamento de papiros, e listas manuscribite e libros major. Alicun 78% del empleos "medie" (illos qui exige plus que un diploma de schola secundari sed minus que un baccalaureo) nunc exige le uso de softwares de productivitate. In le decennio de 2010, le softwares de productivitate ha deveni ancora plus commercialisate que illos lo esseva ja, proque le informatica deveni ancora plus integrate in le vita quotidian personal.

## Detalios
Softwares de productivitate traditionalmente functiona directemente super un computator. Per exemplo, le modello Commodore Plus/4 de computator contineva in memoria morte (ROM) pro applicationes de softwares de productivitate. Softwares de productivitate es un del rationes le gente usa computatores personal. Softwares de productivitate adjuta le usator professional o commun a meliorar e compler su labores.

Softwares de productivitate principalmente cade in alcun categorias:

**Software de administration de tempore**: Con illos, alcuno pote effectivemente administrar su tempore super le bureau sin alcun intervention del usator. Isto permitte al persona de analysar quanto tempore es passate super cata labor e qual alcun pote facer pro reorganisar su labores e passar tempore super le plus importante labores.

**Software** **de administration de projecto**: Con illos, alcuno pote delegar, administrar projectos major e haber un vista rapide del progresso facite per cata membro de un equipa.

## Suite bureautic

Un **suite bureautic** es un collection de softwares de productivitate (un suite de softwares) intendite a esser usate per travaliatores de cognoscentias. Le componentes es generalmente distribuite insimul, ha un interfacie usator consistente e normalmente pote reager reciprocamente con cata altere, alcun vices in manieras que le systema operative non permitterea normalmente.

Le primero suite bureautic pro computatores personal esseva le Starburst al comenciamento del decennio de 1980, se componente del tractamento de texto WordStar, insimul con le applicationes CalcStar (folios de calculation) e DataStar (base de datos). Diverse altere suites esseva publicate in le decennio de 1980, e a transverso del decennio de 1990 Microsoft Office es venite dominar le mercato, un position illo conserva hodie.